
ordinele agenţilor KGB și GRU din sediul MApN. Măcelul din 23 
spre 24 decembrie 1989. DOCUMENTE 


DE VICTOR RONCEA (AUTORI/VICTOR-RONCEA-346) / ȘTIRI / Publicat: Sâmbătă, 23 decembrie 2023, 23:10 / 2 comentarii 


(images/articole/164347.gif) 


i 


Imaginile cu masacrul: Laurenţiu Gâlmeanu - https://revolutia1989bucuresti.blogspot.com/ 


ARTICOLE RELAȚIONATE 


A apărut! „MÂNA 
MOSCOVEI - 
Documentele crimei 
din decembrie 1989. 
Editor: Victor Roncea. 
Primele trei volume 
intrate sub tipar la 
Editura TipoMoldova, 
cu prefețe semnate de 
generalii scriitori Radu 
Theodoru și Aurel 
Rogojan și istoricul 
Gh. Buzatu (stiri/A- 
aparut- 
%E2%80%9EMANA- 
MOSCOVEI- 
Documentele-crimei- 


ActiveNews se confruntă cu cenzura pe retele sociale și pe internet. Intraţi direct pe site pentru a ne citi și abonaţi-vă la buletinul 


ajută! 


© ascultă articolul 


n 1978, Gheorghe Trosca, un tânăr ofițer al serviciului de contrainformaţii care lucrează la dosarele "Corbii” - conservele 
sovietice din Armată, MAI, CSS și vârful Partidului -, deconspiră colaborarea cu serviciile secrete sovietice a generalului- 
colonel Nicolae Militaru, care este imediat degradat și scos din armată de Nicolae Ceaușescu. 


În decembrie 1989, reactivat de lon Iliescu, Nicolae Militaru, agent GRU/KGB, este numit ministru al Apărarii și regizează 
perfect eliminarea ofițerului care l-a deconspirat, acum locotenent-colonel și șef de stat major al USLA. Unitatea Specială de 
Luptă Antiteroristă (USLA) - ANTITERO - era și a rămas o unitate de elită a serviciilor românești, alături de fosta Unitate 
specială 0110 "Anti-KGB”, unică în blocul sovietic, și succesoarea ei, ce purta indicativul "Z”, acum desfiinţată. Crima din 
faţa sediului MApN, în interiorul căruia se aflau Nicolae Militaru și lon Iliescu, s-a amplificat în oribilitate după ce trupurile 

ofițerilor USLA uciși au fost profanate sălbatic și lăsate zile întregi pe carosabil cu inscripția de "TERORIȘTI”. Toţi cei din 
sediul MApN, și în special cei care dăduseră ordinul expres ca efectivul USLA să vină la MApN și să fie condus de Gheorghe 
Trosca, știau că ofițerii uciși nu sunt teroriști. Dar în lipsa teroriștilor reali aceștia trebuiau fabricați. 


Membrii Grupului Trosca au fost declaraţi ulterior eroi-martiri ai revoluţiei din decembrie 1989. 

În februarie 2011, președintele Traian Băsescu, la cererea unei Comisii a Senatului conduse de Raymond Luca, cetățean 
născut în URSS, le retrage celor opt luptători titlul de eroi-martiri cu toate că pe rol se aflau procese de contestatare în 
instanţă a deciziilor CNSAS care au stat la baza solicitării aberante. Deși i-a fost demonstrată președintelui Traian Băsescu 
greșeala sa, acesta nu a revenit asupra decretului ilegitim și ilegal. 


În 2012, Serviciul Român de Informaţii (SRI) a ridicat pe același loc Monumentul Luptătorului Antiterorist. Dar crima, la care, 
conform martorilor, a participat și un asasin care l-a împușcat în cap pe Gheorghe Trosca, după ce acesta fusese deja ciuruit 
de gloanţe, a rămas nepedepsită. Aceste lucruri s-au mai spus și s-au mai scris. Dar nimic nu s-a întâmplat, timp de trei 
decenii. lată încă un motiv pentru care Dosarul Revoluţiei trebuie dus până la capat, chiar și după 31 de ani de opreliști, și 
toţi participanţii încă în viaţă la această execuție reanchetaţi și trași la răspundere penală. Lucrarea de mărturii și documente 

cuprinde și descrierea operaţiunii criminale așa cum a fost ea consemnată de Comisia specială a Senatului României 
coroborat cu ancheta Parchetului Militar de pe lângă Curtea Militară de Apel, Secția Parchetelor Militare, Dosar 1095/P/1991, 
din care am redat în volumul amintit Rezoluţia cu NUP a locotenent-colonelului magistrat Mihai Popov. 

Prezentăm aici o parte din declaraţia supraviețuitorului Ștefan Șoldea, pentru punerea în temă, urmată de un extras din 
materialul Comisiei ca preambul la interviul video în exclusivitate cu supravieţuitorul civil al măcelului, Constantin Isac 
(http://www.activenews.ro/stiri/Asasinarea-Grupului-Trosca-Martorul-lsac-vorbeste-dupa-trei-decenii-EXCLUSIV-pentru- 


de front Cristian Botez (http://24pharte.ro/masacrul-de-la-orizont-decembrie-89/) și difuzat de ActiveNews pe 24 decembrie - Ziua Luptătorului 

SURPĂȚEANU P. C-TIN = PLORIN (1909) 


Șoldea Ștefan — USLA, declarație de martor, sediul SPM, 31.07.2018 ( val.IV — Declaraţii, f.3 8-45) 


„În jurul orelor 21 :45 a venit la noi mr. Trosca și ne-a spus că urma să executăm o misiune antiteroristă în zona sediului MApN. L-am auzit pe mr. Trosca 
afirmând cu referire la această misiune ceva de genul „Ăștia pe mine mă vor”. (...) 


Am ajuns, am oprit la locul stabilit, situaţia fiind calmă (...) Mr. Trosca a insistat ca cineva de la MApN să ne preia (...) i s-a spus ca ABl-urile noastre să 
semnalizeze prin aprinderea și stingerea farurilor. Imediat după semnalele optice, asupra ABl-urilor s-a deschis focul, apreciez că din partea stângă. În acea 
parte exista un dispozitiv de apărare ce avea în componentă foarte multi militari, echipați cu tehnică diversă, inclusiv cu tancuri şi alte blindate. 


Deschiderea focului nu a fost provocată de noi. Nu am făcut niciun fel de mișcare susceptibilă de a fi ostilă. După deschiderea focului l-am auzit prin stafie 
pe mr. Trosca încercând să determine oprirea focului asupra noastră. Acesta striga „Ne omoară. faceți ceva!”. 


Am fost rănit în zona cervicală cu un glonț. Am fost scos din ABI de către un ofiţer de aviaţie, am fost singurul supraviețuitor din ABI-ul cu numărul 2. (...) În 
momentul în care am fost scos din ABI, l-am observat în dreptul primului ABI pe mr. Trosca zvârcolindu-se între viață și moarte (...) 


Imediat după scoaterea din ABI am fost dus în antecamera biroului ministrului apărării (...) aveam statut de terorist. Aici fiind, am purtat o discuţie cu 
colonelul Ardeleanu, şeful USLA, căruia i-am relatat ce s-a întâmplat. 


În acele clipe, în cabinetul ministrului se aflau generalul Militaru și lulian Vlad. S-a apropiat de mine generalul Militaru care m-a întrebat direct dacă mr. 
Trosca mai trăieşte. l-am răspuns că mr. Trosca este în viață, că se zbate într-o stare gravă, dar că încă poate fi salvat. După acest scurt dialog cu generalul 
Militaru, acesta din urmă a avut o discuţie cu colonelul Ardeleanu care i-a reproșat „Domnule general mi-aţi omorât oamenii!”. Am auzit cum răspunsul 
generalului a fost: „Ce vrei, așa este la război, Ardelene”. (...) 


Precizez că, după momentul în care asupra ABl-urilor noastre s-a deschis focul, nu a existat nici un fel de ripostă armată din partea noastră. Precizez că 
Drumul Taberei, în zona fostului MApN, era foarte bine luminat, iluminatul stradal funcţionând la cote normale. Nu am reușit să înțeleg cum de a fost posibil 
ca fără niciun temei, niște militari ai armatei române să deschidă focul asupra noastră cu consecințele cunoscute atâta timp cât și noi serveam aceeași 
patrie.” 


Detalii referitoare la evenimentul petrecut în noaptea de 23 spre 24 decembrie 1989, în care au fost angajate două echipaje USLA 


„În urma unei înțelegeri dintre generalul Militaru Nicolae, ministrul apărării naţionale, și col. Ardeleanu lon, șef USLA, s-a dispus ca această unitate să 
intervină cu forțe proprii pentru scotocirea zonei înconjurătoare MApN, din care elemente teroriste țineau sub foc clădirile MApN. 


În noaptea de 23 spre 24 decembrie 1989, două vehicule blindate ușoare (ABI) aparținând USLA au ajuns în zona B-dul Drumul Taberei venind dinspre Ho 
Si Min, cantonându-se în zona M.Ap.N. Dispuse unul înapoia celuilalt pe Bdul Drumul Taberei, în sensul de mers către intersecţia cu străzile Văiceni și 
respectiv Miron Constantinescu, peste drum de clădirea Centrului de Calcul a M.Ap.N.-ului, pe partea blocurilor A1 şi A2, în imediata vecinătate a locului 
unde au staționat cele doua ABl-uri se afla dispozitivul de luptă al Batalionului 3 Tancuri din U.M. 01303 Târgoviște, precum și alte efective. 


După ce au rămas în poziția descrisă aproximativ 30 de minute, timp în care efectivele din dispozitiv ce erau în contact vizual cu ABl-urile nu au fost 
informate despre natura misiunii acestora, echipajele celor doua ABl-uri au fost angajate într-un incident cu forțele din dispozitiv care au deschis foc asupra 
lor atât cu echipamentul individual cât și cu cel de pe tanc. 


Menţionăm că infiltrarea în dispozitivul de apărare s-a făcut cu farurile stinse, fără semnalizarea prezenţei, pentru militarii M.Ap.N. 


În urma tirului nimicitor și-au pierdut viaţa It.col. Trosca Gheorghe, sg.maj. Neagoe Stelian-Theodor, sg.maj. Costache lon lon, toți din primul ABI cu nr.1147, 
și cpt. Cotuni Alexandru Eugen Trandafir, plt.maj. Mopicaru Ctin. lon, plt. Oprea lon Emil și sg.maj. Surpăteanu Ctin Florin, din cel de-al doilea ABI 1138. Alte 
două persoane au fost grav rănite respectiv sg.maj. Păduraru lonel și sg.maj. Soldea Glie Ștefan. Leziuni superficiale a suferit și civilul Isac Constantin. 
(alias lonescu, alias Dinescu). 


La sesizarea apărătorilor grupa centrala de coordonare a pazei localului MApN a comunicat că nu cunoaște nimic despre identitatea și misiunea mașinilor 
respective, ordonând o cercetare la fața locului, și în caz extrem, să se răspundă cu foc. 


Din analiza cantitativă a efectivelor participante la apărarea M.Ap.N. rezultă că în incinta și în jurul acesteia erau forțe de valoare aproximativă a unei divizii. 
Cum puteau aceste două ABl-uri să întărească un dispozitiv atât de puternic ce avea în compunerea sa numeroase ABl-uri și TAB-uri? 


Dăm în continuare teza înfățișată de gl. Militaru în conformitate cu care cele două ABl-uri ar fi trebuit să cadă din spatele celor două blocuri amplasate în fața 
M.Ap.N., ele având misiunea de a scotoci în blocurile respective și de a neutraliza pe cei care ţineau ministerul sub foc de arma. 


Așa cum vom vedea, ABl-urile de la USLA nu au respectat traseul stabilit iniţial. O altă variantă susținută de col. Anastasiu Cristian, însărcinat cu 
organizarea acţiunilor de pază și apărare a M.Ap.N., rezultă că ar fi ordonat unui tanc existent la poarta nr. 2 a localului M.Ap.N. din fața Complexului Orizont 
să întreprindă acţiuni de cercetare a celor două ABl-uri și să raporteze rezultatele la înapoierea în dispozitiv. Ca urmare, tancul a ieșit pe aleea de la poarta 
nr. 2, a virat la dreapta, deplasându-se spre cele două ABl-uri cu viteză redusă și cu reflectoarele aprinse. 

Când tancul ar fi ajuns în dreptul primului ABI, acesta l-ar fi întâmpinat cu foc. Ca urmare, tancul a răspuns cu foc de mitralieră calibrul 7,62. Concomitent, 
au deschis foc și celelalte tancuri din dispozitivul de apărare al M.Ap.N. Înaintarea celui de-al doilea ABI a atras după sine focul apărătorilor ministerului. 


Este inadmisibil să poți crede că două ABl-uri ar putea desfășura un atac asupra M.Ap.N., care avea în apărarea sa circa o divizie mecanizată. 
Cum să credem în această situaţie că cei din ABl-uri ar fi deschis focul asupra unui tanc? 


Primul ABI a fost lovit de blindajul tancului și aruncat pe cealaltă parte a carosabilului.O altă variantă rezultată din declaraţiile echipajelor de pe tancurile 
aflate în dispozitiv în fața Centrului de Calcul, susține că cele două ABl-uri, după ce au oprit pe partea dreaptă a Drumului Taberei, s-a încercat o intrare în 
legătură cu acestea, utilizând proiectoarele. Se pare că cele două ABl-uri ar fi răspuns cu ajutorul semnalizatoarelor de direcţie. 


După ce ABl-urile au rămas pe loc aprox. 15-20 minute, poate chiar mai mult, se pare că echipajele ar fi primit ordin să nimicească cele două ABl-uri prin foc 
și prin călcare cu șenila, lucru executat. 


Este imposibil de crezut că cele două ABl-uri și-ar fi propus să nimicească tancurile existente în dispozitiv. 

Col. Safta (avansat ulterior gl.) a declarat că în noaptea de 23 spre 24, în jurul orelor 2330 i s-a raportat că în dispozitivul de apărare al blindatelor amplasate 
în fața Centrului de Calcul s-au infiltrat două ABI-uri. Privind deschiderea focului, ofițerul a declarat: "... Mi s-a raportai că ABl-urile au intrat în unghiul mort 
al tancurilor, timp în care se trăgea și din blocurile vecine ministerului. Mi s-a raportat că ABl-urile au deschis foc prin gard. Atunci am ordonai să se 
acționeze prin împingere și prin foc, dacă este nevoie...”. 


Rezultă că grupa operativă nu a avut cunoștință de cele două obiective apărute în zona M.Ap.N. La data și la ora consumării acestui eveniment, în cabinetul 
M.Ap.N. se găsea și col. Ardeleanu, comandantul trupelor USLA . 

Într-o scrisoare adresată M.Ap.N. col. Ardeleanu a făcut următoarea declarație: „... Vă raportez că întors în unitate am stabilit cu certitudine că It.col.. Trosca 
„ fost șef de stat major din USLA, care a condus cele două echipaje de intervenţie ... plănuise să mă lichideze pe mine şi pe col. Gherghina Gheorghe, 
locțiitor al comandantului... Consider că acest ofițer a avut legături cu cineva din Direcţia de Contrainformații Militare și cred că planul conceput împotriva 
mea trebuia să conducă la o clarificare de la cine a primit acest ordin și de ce ...”. 


Din declaraţia col.(r) Bliorţ Ion rezultă: „... în jurul orelor 2300 col. Ardeleanu care se afla la M.Ap.N. ... a sunat pe telefonul scurt făcând următoarele 
precizări < < Mă aflu în biroul ministrului apărării naţionale. În zona blocurilor din fața ministerului, grupuri de teroriști execută focuri de armă asupra 
ministerului. Trebuie să pregătim forțe de intervenţie care să captureze teroriștii din zonă. Câte echipaje ai la dispoziție? > > l-am răspuns că lt.col. Trosca e 
lângă mine și să-mi permită să-l întreb, întrucât el coordona acest compartiment. Pe loc It.col. Trosca a comunicat că poate forma trei echipaje cu care poate 
acţiona ... după care [Ardeleanu] a precizat: < < Ordinul pe care ţi-l dau se înregistrează de către tov. ministru Militaru și reține ce ordon: cele trei 
echipaje să vină pe un traseu ales de Trosca, care să nu fie aglomerat şi să oprească în fața Complexului Orizont de unde vor fi preluaţi de un reprezentant 
al M.Ap.N. Raportezi când se pune în mișcare. Ordinul trebuie executat întocmai. Ne-o cere domnul ministru Militaru. > >. Lt.col. Trosca a preluat 
misiunea ... după aproximativ 20 min. It.col. Trosca mi-a raportul că este gata să se pună în mișcare...” 


Misiunea a fost iniţiată de col. Ardeleanu, comandantul unităţii, decedat ulterior. Cele două declaraţii sunt totalmente contradictorii, în ce privește natura 
misiunii se pare că aceasta s-ar fi realizat odată cu ajungerea ABl-urilor la Orizont de către reprezentanţii M.Ap.N.-ului. Din declaraţia col. Ardeleanu rezultă 
că misiunea avea un caracter subversiv învinuindu-l grav pe It.col. Trosca mort în această stupidă ambuscadă. 


Din declaraţia It.col. Natea Traian, rezultă unele amănunte: „...Lt. col. Trosca, înainte de a pleca la drum ... a vorbit cu mine la telefon şi mi-a spus că este 
vorba de o misiune de o importanță deosebită, că trebuie preluat un oarecare domn lonescu de la FSN din stația de metrou Eroilor și transportat în condiții 
de siguranță la M.Ap.N. ... Eu rămân la convingerea că această misiune a fost concepută pentru transportul lui lonescu la M.Ap.N, ... Au plecat în misiune 3 
echipaje. Unul dintre ele s-a defectat și a rămas pe drum în zona Gării de Nord... Am dedus că se grăbeau să ajungă la întâlnire cu lonescu...”. 


În concluzie, care era de fapt misiunea? Să ajungă la M.Ap.N., să întărească apărarea acestuia, sau să scotocească în zonă, sau să ducă la M.Ap.N. 
reprezentantul FSN Ionescu (alias Isac, alias Dinescu). 

Din declaraţia col. Gherghina rezultă: „... în timp ce se executa misiunea, sesizând că nu sunt perfectate modul de acces și sistemul legăturilor în vederea 
prezentării la locul stabilit... nu aveam aceeași frecvența de lucru cu M.Ap.N., iar alte modalități de realizare accesului în dispozitivul constituit și de 
recunoaștere nu există. Reţin modul în care s-au derulat dispozițiile date de col. Bliorţ către echipaje, care le sugera să realizeze legătura și accesul prin 
semnale luminoase, fără ca în prealabil să fi stabilit un cod de folosire a acestora.” 


Din declaraţia numitului Isac Ctin., reprezentant al FSN, rezultă: „...Singura posibilitate în accepțiunea mea ca să ajung în condiții de siguranţă la minister 
era prin USLA ...în consecință ne-am dat jos la metrou şi am dai telefon la USLA ... m-am recomandat lonescu ... le-am spus că vreau să ajung la 
M.Ap.N... mi s-a spus că tocmai pleacă 3 echipaje către M.Ap.N., care în drum mă vor prelua și pe mine urmând să mă lase la minister...” Deci orice 
persoană cu tupeu, printr-un simplu telefon induce în eroare o unitate de elită a securității și astfel un colonel își modifică traseul pentru a lua un necunoscut 
care se prezintă ca persoană importantă în FSN. 


Cpt. Garz Romulus, supraviețuitor al incidentului a declarat: „...Ne-am pus în mișcare și l-am întrebat pe It.col. Trosca unde mergem. S-a exprimat în 
sensul că mergem la M.Ap.N., dar a adăugat ... că trecem prin Militari, de unde o să luam un reprezentant al Frontului, lonescu pe care ... îl ducem la 
M.Ap.N. Atunci am înțeles că trebuie să acţionăm în zona blocurilor de peste drum de unde trag teroriști.” 


Cam în același sens se situează și declaraţiile celorlalți supraviețuitori. De interes mai deosebit se remarcă declaraţia It. Soldea Ștefan, care înainte de a 
pleca, intrând în biroul comandantului USLA a surprins o convorbire între It.col. Trosca și col. Bliorţ și a reţinut: lt.col. Trosca a spus: „...Ăștia pe mine mă 
caută ...”, iar colonelul Bliorţ ar fi replicat „poate nu ne omoară și ne judecă ...” 


Având în vedere situația deosebit de confuză, existența suspiciunilor și acţiunile ce se desfășurau în zonă, personal considerăm necesar să se fi luat măsuri 
suplimentare de legătură și cooperare pentru evitarea unor eventuale accidente. 


Este interesantă și nota de convorbiri purtată de lt.col. Trosca cu dispecerul de serviciu din care reproducem câteva pasaje: „... Dispecerul este sunat de col. 
Bliorţ și are loc următorul dialog: 

Bliorţ: < < Deci transmite-i lui 153 (col. Trosca ) > > 

Dispecerul: < < Da, Bliorţ,... să aibă răbdare și să mai stea în spatele ultimului tanc cu toată coloana lui > > 

Bliorţ: < < Încă 10 min. > > 

Dispecerul: < < Am înţeles > > 

Bliorț: < < Să stabilim că, adică să se întâlnească cu cei de la armată > > 

Dispecerul: < < Da. > > 

Dispecerul: < < Când să se întâlnească? Nu înțelege > > 

Bliorţ: < < Să vadă, să se cunoască... > > 

Bliorţ: < < Să se cunoască puterea armată. > > 

Dispeceratul: < < Am înţeles. > > 

Notea : < < 153 Tridentul > > 

Trosca : < < Comunicaţi > > 

Notea: < < Dl.lonescu să rămână în mașină și când vă puneţi în mișcare să vă duceţi cât mai aproape de gardul M.Ap.N.-ului ... de poartă > >. 
Tridentul, adică dispeceratul este în legătură cu 153 (cu Trosca). Se aude strigătul lt.col. Trosca: „...Se trage, mă 1...” Altul strigă: „... Tată, nu trage, 
mă...!” pe fondul unui răpăit de mitralieră (din păcate banda cu înregistrarea tuturor convorbirilor a dispărut de la unitatea USLA). 


Aducerea de modificări în executarea misiunii, datorită necesitaţii de a fi transportat dl. Ionescu a dus la modificarea itinerariului și aducerea echipajelor într- 
un loc unde nu erau așteptate. 


În ce privește opiniile celor ce asigurau paza M.Ap.N. se desprind câteva concluzii. După declaraţia gl. Militaru: „... Nimeni de la armată nu a solicitat USLA 
să vină în ajutor pentru apărarea localului M.Ap.N. ... nu-și avea rostul ... Însă înainte de înserare col. Ardeleanu și gl. Vlad erau la M.Ap.N. chiar în 
cabinetul ministrului. Aici era convingerea generală că teroriștii nu pot fi alţii decât securitatea și că USLA ... luptă de partea teroriștilor. 

Când se discuta cu Ardeleanu, gl. Hortopan a intrat în cabinet, i-a informat pe toți cei prezenţi că asupra unui obiectiv militar de pe linia de centură a capitalei 
se execută foc intens şi a fost prins un subofițer de la USLA cu armament și muniţie asupra lui. Se numea plt.maj. Popa lon Ștefan. 


Col. Ardeleanu a recunoscut imediat că subofițerul este de la el. Deci presupunerea (bănuiala) noastră se confirmă. Totuși col. Ardeleanu insistă că unitatea 
sa în totalitatea ei este în cazarmă, exprimându-și regretul că nu este folosită la justa ei valoare și că ar putea chiar să scotocească chiar pe timp de noapte 
blocurile din jurul M.Ap.N. de unde se execută foc. 


Generalii de armată prezenți la această discuţie, prin consens au fost de acord (gl. Hortopan, gl Chiţac, gl. Logofătu, gl. Eftimescu) ... Vlad ... era și el de 
față. Prin consens s-a căzut de acord că o dată venită să treacă la actiuni în sensul să scotocească blocul. S-a stabilit și itinerariul. Să vină pe lângă 
Academia Militară, pe strada nou creată, între biserica de la intrarea în Drumul Taberei și Comandamentul Trupelor de Grăniceri și în continuare să se 
deplaseze pe aceasta și să ajungă în Emil Bodnăraș. În felul acesta nu se intersectau unităţile armatei și cădeau în spatele grupului de blocuri din faţa 
M.Ap.N...” 


Acest itinerar este confirmat și de supraviețuitorii celor două echipaje ABI. 


Tot din declarația gl. Militaru rezultă: „... Trebuia să vină cu efective de 600 luptători. Ardeleanu, prin socotelile făcute avea lipsă 30 de USLA-și la ambasadă 
și încă 80 de USLA-și la Sibiu — plecaţi încă din 20 decembrie 1989 din ordine superioare...”. 


Deci forța combativă a unităţii era de 756 luptători, din care scăzând 110, după spusele col. Ardeleanu, în unitate ar mai fi trebuit să existe 647 USLA-și 
disponibili. În acest sens urma a fi lăsați 40-50 de luptători pentru paza cazărmii, iar cei 600 trebuiau să vină pentru scotocire în zona blocurilor pe itinerariul 
stabilit. 


Din declaraţia martorilor mai rezultă că col. Ardeleanu s-a dus, după ce-a ieșit din cabinetul ministrului, să dea dispoziţiile necesare. El a vorbit la un telefon 
din incinta ministerului, dar cu cine a vorbit și ce a spus nu se știe. 

GI. Militaru susţine că nici nu era nevoie de a înștiința dispozitivul de apărare al ministerului de venirea USLA-șilor, întrucât strada pe care aceștia trebuiau 
să vină, respectiv Emil Bodnăraș era paralelă cu Drumul Taberei, astfel că ei nu aveau cum să se intersecteze cu unităţile armate. 


Tot din declarațiile acestuia rezultă că după epuizarea evenimentului, col. Ardeleanu a revenit în cabinetul ministrului anunțând nimicirea ABl-urilor, la care, 
după spusele gl. Militaru: „... Toată lumea a fost uluită că nu ne puteam explica ce au căutat acestea în fata M.Ap.N.-ului ... această abatere de la traseu 
constituie cauza evenimentului”. 


Din declaraţia gl. Eftimescu reținem doar câteva episoade ce par mai interesante: „... Când au venit cei de la USLA pe 23 spre 24 decembrie 1989, 
comandantul lor, col. Ardeleanu era în minister... În condițiile create la diferite obiective, cu forțe eterogene aduse succesiv în dispozitiv, lipsite de coeziune, 
care se aflau și sub psihoza declanșării prin surprindere a unor acţiuni teroriste, deschiderea focului fără somaţie era oricând posibilă ... Declanșarea focului 
se putea face intenţionat chiar de un intrus în dispozitiv, sau ca rezultat al unor trageri din afară în scopul de a provoca. În asemenea situații trebuiesc 
aplicate prevederile clasice ale regulamentului: recunoașterea sub strict control cu călăuza; cu înștiințarea celor prin dispozitivul cărora se trece sau prin 
dispozitivul cărora intră. Asemenea manevre erau mai indicate a fi făcute pe timp de zi... nu trebuiau făcute noaptea. Pătrunderea pe timp de noapte este 
dificilă și în condițiile de atunci se riscau pierderi de vieţi omenești...”. 


Cu referire la etapa premergătoare incidentului se desprinde clar concluzia că operaţiunea nu a fost bine pregătită, neasigurându-se măsurile de siguranţă 
ce se impuneau. Din start este exclusă ideea potrivit căreia cele două echipaje soseau la minister pentru a-l cuceri, dar ne îndoim și de ipoteza lansată de 
col. Ardeleanu potrivit căreia echipajele aveau misiunea de a-1 lichida. În nici una din situaţii, cele două echipaje nu erau în măsură să pună în pericol 
dispozitivul de apărare al ministerului. 


Există o anume probabilitate de rea-credinţa a col. Ardeleanu care ar fi dat dispozițiuni astfel încât să atragă într-o capcană cele doua echipaje de USLA-și 
conduse de lt.col. Trosca cu care se pare ca nu era în relații prea cordiale în sensul aducerii acestora într-un alt loc decât cel stabilit. 


Dar, la fel de bine există și ipoteza că misiunea să fi fost concepută bine și să fi suferit modificări ca urmare a apariţiei personajului Isac, alias lonescu, alias 
Dinescu. 


Există posibilitatea ca însăși It.col. Trosca considerând itinerariul indicat ca o posibilă capcană să fi modificat cu bună știința traseul respectiv. 
Cert este că misiunea în stadiul ei iniţial nu a prevăzut în nici o situaţie prezenţa ABl-urilor în faţa M.Ap.N. 


De asemenea, este cert că nici It.col. Trosca nu avea o imagine clară a misiunii sale și nici a modalităţilor de intrare în legătură cu cei din dispozitivul 
M.Ap.N. 


Nu avem nici un element care să ne confirme că It.col. Trosca, un foarte bun profesionist, ar fi știut de o misiune de scotocire în spatele blocurilor. 


Varianta povestită de gl. Militaru că 600 de USLA-și să scotocească blocurile de unde se trăgea asupra M.Ap.N. și în timpul nopții este de un absurd total. 
Dacă ar fi intrat în funcţiune un asemenea plan se crea un război în toată regula. Dorea cineva din cei prezenți în acel birou un astfel de lucru? Să ne 
imaginăm venirea a 600 de USLA-și în plină noapte cu mașini blindate și autobuze la 500 m de M.Ap.N. Este suficient să te gândești la drumul lor prin 
București ca să realizezi ce se putea întâmpla. 


Deci întreaga acţiune putea fi o coincidenţa nefericită, sau o altă greșeală grosolană încheiată cu victime omenești, de data aceasta pe lângă cei de la 
armată fiind angrenaţi şi excelenţii militari care compuneau USLA. Sau a fost făcută cu premeditare și suspecţii rămân tot cei ce i-am menţionat că au fost în 
biroul ministrului. În ceea ce privește pe col. Ardeleanu, mort în condiţii suspecte doi ani mai târziu, acesta a dovedit și o lipsă totală de profesionalism, și 
faptul că îl ura pe Trosca Din momentul deschiderii focului, lucrurile s-au derulat cu mare rapiditate, nemaifiind timpul necesar informării tuturor efectivelor 
implicate în incident. 


Din declaraţiile apărătorilor M.Ap.N, respectiv a conducătorilor de tancuri implicaţi în conflict a rezultat că în jurul orelor 2400 tancurile din centrul 
dispozitivului (MAG25, MAG27) au comunicat prin staţie că au observat în fața lor două ABl-uri staționate în imediata apropiere a tancului aflat către 
intersecţie. MAG-ul (tancul comandant) a luat legătura cu cele două tancuri, solicitându-le date despre cele două ABl-uri aflate în zonă. 


„S-a solicitat să luăm legătura prin radio cu ele, ceea ce era imposibil, întrucât frecvențele de lucru ale acestora nu erau cunoscute.” 


Situaţia a fost raportată col. Safta, care a ordonat să se încerce să se facă semne luminoase. La semnalele luminoase emise de tancuri, ABl-urile au 
semnalizat prin avarie. S-a ordonat sporirea atenţiei. lată ce declara mr. Vasile Valeriu, comandantul Batalionului 3 tancuri: „... La un moment dat, din zona 
ABl-urilor ni s-a părut că din partea din fața de dincolo de ei s-a deschis foc de pistol mitralieră. În momentul în care s-a tras rafala aceea de mitralieră, ABI- 
urile au pornit motoarele ... Eu am raportat că s-a deschis foc din partea dinspre ABI-uri și că au pornit motoarele. Și atunci < < "Mărul” pentru toate 
echipajele! Nimiciţi prin foc și călcare cu senile > >. 


Din analiza declaraţiilor rezultă că cele două echipaje ABI nu au răspuns cu foc asupra dispozitivului mai sus menţionat, că ordinul de nimicire a fost dat de 
"Măru!” (col. Safta, gl., actualmente decedat), că s-a deschis foc din tanc cu mitraliera jumelată de către tanchiștii aflați în eroare de fapt și care au executat 
un ordin (fiind în alarmă de lupta):"prin foc și călcare cu șenila...”. 


Deci, putem concluziona că elementele care au determinat desfășurarea acestui eveniment au constat în lipsa de claritate a misiunii inițiale, nerespectarea 
de către echipaje a itinerariului stabilit iniţial, neorganizarea sistemului de recunoaștere și cooperare, apariția personajului perturbator lonescu (alias Isac, 
alias Dinescu), ce a determinat abaterea de la traseu. 


Și acest caz este de fapt un episod din erorile de apreciere săvârșite în nopţile de 22 spre 23 decembrie 1989. 


În România trebuia să fie război civil 


Punctul de vedere exprimat de Sergiu Nicolaescu: „Într-adevăr chiar și în timp de război se pot produce erori grave, ca să nu folosesc cuvântul 
grosolane. Au fost și ofițeri condamnaţi la moarte, care se făceau vinovaţi de pierderi de vieți omenești și materiale. Pe 24 decembrie 1989 dimineaţa, la 
orele 0830 eram în fața M.Ap.N. Terenul de luptă era cumplit. În afara celor două ABl-uri distruse, cadavrele erau aruncate în stradă și unii trecători urinau 
pe ele. Ce putea fi în mintea acestui Ardeleanu, care se pare că nici nu era român, să lase cadavrele camarazilor săi în stradă, batjocorite de animale care 
se pretindeau a fi oameni? Numai într-o țară ca România se poate crede că toate cele petrecute se datorau prostiei noastre. Mă gândesc la "drobul de 
sare”... Nu, toate acestea au fost manipulări făcute de profesioniști strecuraţi atât în M.Ap.N., cât și în M.I. și care au executat ordine primite de la stăpânii 
lor. În România trebuia să fie război civil”. 


Sau dacă se supune, TACE sau MINTE. 

Au fost multe erori in decemtrie sangeros, dar, nu si asta...cine a trait in apropierea implicatilor din vremea aia stie episoade similare, mai mult sau mai putin incununate de 
"succes". M.Ap.N-ul din vremea aia era sub o mare presiune, cauzata de vina (reala) de a fi tras in demonstranti la Universitate...cand n-au tras (sau nu numai), i-au calcat cu 
tancu - generalul Hortopan stie...nu poti sa spui ca l-ai "accidentat" din greseala pe dusmanul de moarte, pe ala care te-a demascat si apus capat carierei, plus pierderea 
informativa a KGB-ului...Dar, stiu de niste politisti de la BAOLP, care, trecand cu tabul (sa caute teroristi, ce alta?!!!) au fost solicitati de echipajul unui tab/tanc condus de (la 
vremea aia) lt Coscodaru (atat stiu) sa-i escorteze pana la sediul M.Ap.N, pentru ca transportau un mare revolutionar/democrat/dizident...pe nume Dumitru Mazilu...era dupa 
masacrul celor de la USLA...Ajunsi in fata ministerului, Mazilu s-a legitimat (era asteptat!) si la intrebarea soldatilor "baietii?!" Mazilu a zis: " Sunt teroristi!" Nu mai retin daca a si 
ordonat impuscarea...pana sa intervina Coscodaru, politistii au fost imobilizati de soldati,bruscati, scuipati de populimea tematoare si anuntati ca se vor alatura celor de pe 
asfat...oamenii aia isi datoreaza viata cpt. Coscodaru, care, in confuzia generala a avut curaj sa-l contrazica pe actualul profesor de democratie. ..situatii asemanatoare au mai 
fost cand tabul MAI a fost chemat pe strada Onesti, dar, i-a luat fatza unul de la MApN, care a fost mitraliat de ai lor....chestia asta n-avea cum sa n-o stie Trosca...la fel, cu ceva 
timp inainte fusesera chemati sa caute teroristi in cimitirul din Pantelimon, unde-i astepta un cordon de militari si ei anuntati ca vor veni teroristii...Dumnezeu a fost cu ei si 
atunci... Trosca stia de ce e chemat, era nevoie stringenta de "teroristi"...armata, culpabilizata a fost complice pentru a muta tinta pe altii... Tot astept, de 31 de ani sa spuna cineva 
lucrurile astea...cand cei implicati in "evenimente" au fost audiati de procurori, n-au fost lasati sa povesteasca ce-au trait si vazut, erau intrebati obsesiv "ai tras?", desi inventarul 
arata ca nu se cheltuise niciun glont din unitate...Poate, cand se vor mai risipi din umbrele "revolutiei", treceti si la operatiunea (militara, cum altfel?!) Piatza Universitatii...Daca nu 
ne stim si nu ne acceptam trecutul, "ce mai chichirez galceava"?! 

Pomul se cunoaște după roade. Deci acum, după 32 de ani, după ce România a ajuns colonie jefuită și în curând "republică rotschield" ca Ucraina, adică cumpărată de bancherii 
kosher, se vede clar cine a câștigat revoluția. 

(stiri/ROMANIA-CA-O-PRADA. -Tinte-de-foc-cu-munitie-grea-de-razboi-Biblioteca- 
Universitara-si-Muzeul-National-de-Arta-Cine-a-comandat-distruaerea-edificiilor-culturale- 

1 Când Satana se cocoaţă pe Catedrala 
Neamului. Ce înseamnă Codul QR din 


2 Av. Elena Radu: Piatra de temelie a 
monitorizării în masă și controlului 


3 Moș Gerilă se întoarce: Santa Klaus 
Schwab și Hiturile Vaccinării - VIDEO. 


4 Cu Gheorghe Piperea, soldat la 
revoluție: Sunt copiii noștri, astăzi, 


5 Principiul Dominoului: De la Putin-cel- 
Mic-Pitic la Putin-cel-Mare-și-Tare 


6  AAPĂRUT! Calendarul Mărturisitorilor 

Dan Damaschin cheamă românii la cel 

lon Cristoiu: Jurnalul meu video | 22 decembrie 2023: Cele trei momente semnificative ale după-amiezii din 22 decembrie 1989. Dinu Lazăr: Decembrie 1989 în 158 de secunde: 
(opinii/lon-Cristoiu-22-decembrie-1989-Diversiunea-Nicolae-Ceausescu-urmarit-general.-Dinu-Lazar-ESEU-FOTOGRAFIC- 

Serviciul Român de Informaţii a desecretizat și publicat pe saitul propriu (linc) documentele despre decembrie 1989 pe care le-a trimis fostei Comisii Senatoriale Decembrie 1989. 
(stiri-dezvaluiri/SRlI-a-desecretizat-o-serie-de-documente-despre-Decembrie%C2%A01989.-Marius-Mioc-si-ActiveNews-va-ofera-cele- 

Focul a încetat din nou și s-a așternut o liniște de moarte. Ascultam cu încordare să surprind un semn de viață al tânărului rănit care se stingea singur la doi pași de mine. La un 
moment dat, în tăcerea ireala a nopții am auzit vocea slabă a tânărului care... cânta. Cântecul lui de lebădă m-a răscolit și mi s-a întipărit definitiv în minte. 

pe atunci pe Soseaua Drumul Taberei. Martori la eveniment 

Cu scopul de a-i determina pe Republicani să aloce sute de miliarde Ucrainei și Israelului, Biden a invocat Principiul Dominoului. Vă mai aduceţi aminte de Principiul Dominoului? 
(opinii/Principiul-Dominoului-De-la-Putin-cel-Mic-Pitic-la-Putin-cel-Mare-si-Tare-186451) 

Calendarul Mărturisitorilor - 2024, realizat de ActiveNews împreună cu Familia Ortodoxă, este disponibil de azi tuturor cititorilor și doritorilor! 

